ઉપરોક્ત જણાવેલી વિગતો અમો દલા તરવાડીની જાણ અને સમજ મુજબ ખરી છે અને આ પછીથી ધારાસભ્યો પોતાના પગારવધારા જાતે લઇ લેશે કે પોતાના માટે અન્ય સગવડો મેળવી લેશે તો એ માટે અમો દલા તરવાડીની કોઇ જવાબદારી, દોષ કે ગુનો બનશે નહીં અને ધારાસભ્યોના આવાં કૃત્યોની જવાબદારી, ગુનો કે દોષ પ્રજાએ પોતાનાં માથે લઇ લેવાં હોય તો પ્રજા સ્વમરજીથી એમ કરવાને હક્કદાર છે અને તે અંગે અમો દલા તરવાડીની કોઇ તકરાર રહેશે નહીં કારણ કે છેવટે આ ધારાસભ્યોને પ્રજાએ પોતાની સ્વમરજીથી ચૂંટ્યા છે અને એ હકીકત સામે અમો દલા તરવાડીને કોઇ વાંધો નથી. જોકે કોઇ પ્રજાને આ હકીકત સામે વાંધો હોય તો તેમણે ધારાસભ્યોને સીધા જ તે રજૂ કરવાનો રહેશે અને મને એ બાબતે ક્યાંય વચ્ચે લાવવો નહીં કે સાંકળવો નહીં કે મારું નામ લઇને કોઇ નિસાસા કે આક્રોશ કે મજાક મશ્કરી કરવાં નહીં.